Den Nord-Cimbriske Tilskuer, 1831-02-22
Udenlandsk. Frankerig. Den 25de Januar blev Postvognen fra Turin til Lyon paa Moncenis overrasket af en Sneelavine. Sex Reisende, Conducteuren, Postillonen, 7 Kudske og 18 Heste blev et Offer for denne ulykkelige Tildragelse. Først næste Morgen kunne man faae de Reisende gravet frem af Sneen. Postillonen og 4 Jtalienere døde strax, de øvrige Ulykke lige bleve med sønderslaaede og forfrosne Lemmer, og uden Haab om Redning, bragte til det næste piemontesiske Sted. - Den bekjendte Mina, der i Aaret 1812 var Geistlighedens Afgud og Franskmændenes Skræk, er nu bleven Geistlighedens Skræk og de Liberales Afgud Han var en Landmand, uden Opdragelse, da Tilfældet satte ham i Spidsen for den Guerilla, hans Fætter hidtil havde commanderet, efterat denne var bleven tagen til Fange af Franskmændene. Da han, i Begyndelsen af 1810, modtog Commandoen over den spanske Guerilla, udgjorde den 400 slet organiserede Mand, og fire Aar efter var den, ved Krigens Ende, 11,000 Md., fuldkomment eqviperede og det disciplinerede. Det er ubegribeligt, hvorledes han saaledes kunde forøge sin Styrke, da han altid var omringet af de franske Hære, der havde et vaagent Øie med ham, uophørligt forfulgte ham, og hvilke han i disse fire Aar leverede meere end hundrede Skjermydsler og Træfninger. Han var den Første, der efter Krigen, gjorde Opstand til Gunst for Constitutionen, men han var uheldig, og maatte flygte fra Spanien. J 1820 vendte han tilbage, og havde adskillige militaire Com mander, indtil han i 1812 blev udnævnt til Høistcommanderende for den constitutionelle Armee i Catalonien. Hans Modstander Eroles, commanderede næsten 30,000 Mand, blev understøttet af Frankerig, og var i Besiddelse af to Fæstninger. Mina kunde ikke bringe meer end 15,000 Md. tilveie, hvoraf Størstedelen, var Provincial Miliis, de sletteste Tropper i Spanien. Desuagtet adsplittede han i mindre end tre Maaneder ganske Croles's Hær, tog alle dens Fæstninger, og undertvang fuldkomment de Serville i Catalonien. Siden efter udholdt han en Kamp med en talrig fransk Hær, der var hans langt overlegent i Antal; han gjorde Fienden den meest fortvivlede Modstand, og var den Eneste af de fem constitutionelle Generaler en Chef, der forblev Frihedens og Fædrelandets Sag tro. Da Cortes var opløst, gik han til Engeland, hvor han opholdt sig, indtil han, som bekjendt, nu fornylig atter deeltog i det uheldige Forsøg paa at bevirke en Opstand i Spanien til Bedste for Forfatningen. Mina nyder den høieste Agtelse blandt de Liberale i Spanien, og Regjeringen er saa bange for denne talentfulde Vand, at den bestandig lader ham agtpaagive af Spaniere. Følgende Anecdote vil vise, hvilken Bussemand han er for Regjeringen: For to Aar siden sendte den spanske Minister i London en Coureer til sin Regjering, med den Efterretning, at Mina, i største Hemmelighed, havde forladt sit Opholdsted, tæt ved London, og at man ikke vidste Andet om ham, end at han var reist til Kysten. Ministrene fik forfærdeligt travlt, der blev sendt Ordrer til alle de Generaler, der havde Commandoer ved Kysterne, at man maatte være beladet paa et Angreb, i alle Retninger saae man marschere Artillerie, Tropper, o. s. v., men midt under al denne Hurlumhei ankom der et andet Budskab fra Ministeren, at Mina meget rolig brugte Søebadet i Hastings. Alle Ordrerne bleve nu tilbagekaldte, ikke uden hjertelig Latter af de Liberale. - Ved Undersøgelserne angaaende Brandanstiftelserne i Nordmandiet, er nu ogsaa Divisions-Chefen for Præfecturen la Manche og 3 andre Mennesker blevne fremdragne for Retten.